Վիկտորինայի սկզբում խաղավարը՝ Արմեն Պետրոսյանը, ծանոթացավ ներկաների հետ։ Ներկայացվեց վիկտորինայի ծրագիրը։ Անդրադառնալով ծրագրի առաջին ՝ «Մեր սիրելի գրողները» կետին, նա հետաքրքրվեց, թե որ գրականությունն է գրավում մասնակիցներին և ինչ գիրք են կարդում այժմ։ Պետրոսյանը հիացմունքով նշեց, որ երիտասարդների նախընտրած գրքերը գլխավորապես խոհափիլիսոփայական և հոգեբանական վեհ գաղափարներ պարունակող գրքեր են։